Lietuvos Respublikos Vyriausybė

nutarimas

DĖL CIVILINĖS SAUGOS TARPTAUTINĖS PAGALBOS SUTEIKIMO UKRAINAI

2023 m. liepos 5 d. Nr. 521

Vilnius

Vadovaudamasi Lietuvos Respublikos krizių valdymo ir civilinės saugos įstatymo
51 straipsnio 1 dalimi, Lietuvos Respublikos valstybės rezervo įstatymo 13 straipsnio 1 dalies
3 punktu, 13 straipsnio 2 dalimi, 14 straipsniu, Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 4 dalimi, Civilinės saugos tarptautinės pagalbos prašymo, priėmimo ir teikimo tvarkos aprašo, patvirtinto Lietuvos Respublikos Vyriausybės 2011 m. gegužės 4 d. nutarimu Nr. 501 „Dėl Civilinės saugos tarptautinės pagalbos prašymo, priėmimo ir teikimo tvarkos aprašo patvirtinimo“, 18.2 papunkčiu ir 23 punktu, taip pat atsižvelgdama į Europos Komisijos Reagavimo į nelaimes koordinavimo centro (angl. Emergency response coordination centre) pateiktą pasiūlymą teikti skubią pagalbą Ukrainai dėl Ukrainoje sunaikintos hidroelektrinės užtvankos sukeltiems padariniams likviduoti, Lietuvos Respublikos Vyriausybė nutaria:

1.	Leisti panaudoti civilinės saugos tarptautinei pagalbai Ukrainai teikti – civilinės saugos tarptautinės pagalbos siuntai Ukrainai (toliau – siunta) sudaryti Lietuvos Respublikos sveikatos apsaugos ministerijos tvarkomo valstybės rezervo medicinos atsargas, nurodytas šio nutarimo 1 priede, kurių bendra vertė 9 777,39 Eur (devyni tūkstančiai septyni šimtai septyniasdešimt septyni eurai ir trisdešimt devyni centai).

2.	Pavesti:

2.1. Sveikatos apsaugos ministerijai:

2.1.1. skirti siuntai sudaryti turimus materialinius išteklius – medicinos priemones ir vaistinius preparatus, nurodytus šio nutarimo 2 priede, kurių bendra vertė 3 156,40 Eur (trys tūkstančiai šimtas penkiašimt šeši eurai ir keturiasdešimt centų), įsigytas vykdant Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo sprendimus, kuriais Sveikatos apsaugos ministerijos Ekstremalių sveikatai situacijų centrui pavesta įsigyti medicinos priemones ir vaistinius preparatus COVID-19 ligos (koronaviruso infekcijos) valdymui;

2.1.2. iki 2023 m. gruodžio 31 d. atkurti šio nutarimo 1 punkte nurodytas valstybės rezervo medicinos atsargas, panaudotas siuntai sudaryti, iš 2023 metams Sveikatos apsaugos ministerijai šiam tikslui numatytų Lietuvos Respublikos valstybės biudžeto asignavimų.

2.2. Lietuvos Respublikos susisiekimo ministerijai organizuoti siuntos nugabenimą į Ukrainą ir perduoti ją atsakingiems Ukrainos asmenims.

\Ministrė Pirmininkė	Ingrida Šimonytė

Sveikatos apsaugos ministras	Arūnas Dulkys